laion/Wikipedia-Exotic huggingface dataset:
F

F (নাম ef,উচ্চারণ /ˈɛf/) ) আধুনিক লাতিন বর্ণমালার ষষ্ঠ বর্ণ।  'F' বর্ণের সৃষ্টি সেমেটিক vâv (বা waw) বর্ণ থেকে যা  /v/ বা /w/ ধ্বনী প্রকাশে ব্যবহৃত হত ।এর বর্ণলিপি অনেকটা কাঁচি বা মুগুরের সদৃশ ছিলো । এটি মিশরীয় বর্ণলিপির সাথেও সাদৃশ্য রাখে । যেমন,ḥ(dj) ফিনিশীয় এই বর্ণটি গ্রীকরা ধার করে দুই ভাবে । প্রথমে সরবর্ণ হিসেবে ,যার নাম ইপসিলন এবং ব্যাঞ্জনবর্ণ হিসেবে,যার নাম হলো digamma (উচ্চারণ  /w/, যেমনটা ফিনিশীয় এবং ল্যাটিন 'F,' ) । ছোট হাতের ' f ' দেখতে s বা ' ſ ' এর মত নয় । ইংরেজি ভাষায় লিখন পদ্ধতিতে /f/ ধ্বনী প্রকাশ করতে এই বর্ণ ব্যবহৃত হয় ।/f/ F দিয়ে গঠিত সবচেয়ে ব্যবহৃত শব্দ হলো OF ।  অন্যান্য ভাষায়  ⟨f⟩ বর্ণ দিয়ে সাধারণত /f/, [ɸ] এবং /v/  ধ্বনি প্রকাশ করা হয় । ফরাসি ভাষায় ⟨f⟩ দ্বারা /f/ ধ্বনী নির্দেশ করে । ইংরেজি ভাষায় F দ্বারা অকৃতকার্য গ্রেডিং বুঝায় । ℉ : ডিগ্রী ফারেনহাইট ১ এছাড়াও DOS, উইন্ডোজ, আইএসও-৮৮৫৯ এবং এনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য। Spelled eff as a verb "F", Oxford English Dictionary, 2nd edition (1989); "ef", "eff", "bee" (under "bee eff"), op. cit.
ধনীরাম পৌডেল

ধনীরাম পৌডেল (নেপালি: धनीराम पौडेल) হচ্ছেন একজন নেপালের রাজনীতিবিদ। তিনি আগস্ট ২০১৬তে প্রথমে টেকনোক্র্যাট মন্ত্রী হিসেবে এবং পরে শিক্ষা মন্ত্রণালয়ের দায়িত্ব গ্রহণ করেন। তিনি নেপালের কমিউনিস্ট পার্টি (মাওবাদী-কেন্দ্রের) আগস্টে নিয়োগকৃত পাঁচজন মন্ত্রীর একজন। তিনি ১৯৬৭ সালে জন্মগ্রহণ করেন এবং চিতবন থেকে নির্বাচিত হয়েছেন। "New ministers from CPN Maoist Centre sworn-in by President"। thehimalayantimes.com। সংগ্রহের তারিখ ২০১৬-১০-৩১।  "Nepal Research, Website on Nepal and Himalayan Studies"। nepalresearch.com। সংগ্রহের তারিখ ২০১৬-১১-৩০।
জাপানের জলবায়ু

জাপানের জলবায়ু প্রধানত নাতিশীতোষ্ণ প্রকৃতির। তবে উত্তর থেকে দক্ষিণে জলবায়ুর মধ্যে বিরাট পার্থক্য পরিলক্ষিত হয়। জাপানের ভৌগোলিক বৈশিষ্ট্যগুলি ছয়টি প্রধান জলবায়ু অঞ্চলের মধ্যে বিভাজিত হয়েছে। এগুলি হল: হোক্কাইডো, জাপান সাগর, কেন্দ্রীয় উচ্চভূমি, সেতো অন্তর্দেশীয় সাগর, প্রশান্ত মহাসাগর ও র্যু ক্যু দ্বীপপুঞ্জ। সর্ব উত্তরে অবস্থিত অঞ্চল হোক্কাইডোতে আর্দ্র মহাদেশীয় জলবায়ু দেখা যায়। এখানে শীতকাল দীর্ঘ ও শীতল এবং গ্রীষ্মকাল খুব উষ্ণ থেকে শীতল। এখানে ভারি বৃষ্টিপাত দেখা যায় না। তবে শীতকালে দ্বীপগুলি শীতকালে গভীর তুষারের চাদরে আচ্ছাদিত হয়ে যায়। জাপান সাগর অঞ্চলটি হোনশুর পশ্চিম উপকূলে অবস্থিত। এখানে উত্তরপশ্চিম শীতকালীন বায়ুর প্রভাবে ভারি তুষারপাত ঘটে। গ্রীষ্মকালে এই অঞ্চলটি প্রশান্ত মহাসাগরীয় এলাকার তুলনায় শীতলতর থাকে। যদিও কখনও কখনও ফন বায়ুর প্রভাবে এই অঞ্চলটি অত্যধিক উষ্ণ হয়ে পড়ে। কেন্দ্রীয় উচ্চভূমি অঞ্চলে অন্তর্দেশীয় আর্দ্র মহাদেশীয় জলবায়ু লক্ষিত হয়। এখানে গ্রীষ্মে ও শীতে এবং দিনে ও রাতে তাপমাত্রার বিরাট পার্থক্য দেখা যায়। এই অঞ্চলে হালকা বৃষ্টিপাত হয়। যদিও শীতকালে সাধারণত তুষারপাত ঘটে। চুউগোকু ও শিকোকু অঞ্চলের পার্বত্য এলাকা সেতো অন্তর্দেশীয় সাগর অঞ্চলকে মৌসুমি বায়ুর হাত থেকে রক্ষা করে। ফলে এই অঞ্চলে সারা বছরই আবহাওয়া মনোরম থাকে। প্রশান্ত মহাসাগরীয় উপকূল অঞ্চলে আর্দ্র উপক্রান্তীয় জলবায়ু দেখা যায়। এখানে শীতকাল তীব্র নয়। মাঝে মাঝে এখানে তুষারপাত হয়। অন্যদিকে দক্ষিণপূর্ব মৌসুমী বায়ুর প্রভাবে গ্রীষ্মকাল উষ্ণ ও আর্দ্র। র্যু ক্যু দ্বীপপুঞ্জের জলবায়ু উপক্রান্তীয় প্রকৃতির। এখানে শীতকাল উষ্ণ এবং গ্রীষ্মকাল তীব্র উষ্ণ। এই অঞ্চলে প্রধানত বর্ষাকালে অত্যন্ত ভারি বৃষ্টিপাত হয়। জাপানের গড় শীতকালীন তাপমাত্রা ৫.১ °সে (৪১.২ °ফা) এবং গড় গ্রীষ্মকালীন তাপমাত্রা ২৫.২ °সে (৭৭.৪ °ফা)। জাপানের সর্বকালীন সর্বোচ্চ তাপমাত্রা—৪০.৯ °সে (১০৫.৬ °ফা)—নথিভুক্ত হয়েছিল ২০০৭ সালের ১৬ অগস্ট। ওকিনাওয়ায় প্রধান বর্ষা ঋতু শুরু হয় মে মাসের গোড়ার দিকে। বৃষ্টি রেখা ধীরে ধীরে উত্তর দিকে সরতে সরতে জুলাই মাসের শেষ দিকে হোক্কাইডোয় এসে উপস্থিত হয়। হোনশুর অধিকাংশ অঞ্চলে বর্ষাকাল শুরু হয় জুন মাসের মাঝামাঝি সময় এবং স্থায়ী হয় ছয় সপ্তাহের জন্য। গ্রীষ্মকালের শেষ দিকে এবং শরৎকালের গোড়ার দিকে টাইফুন ঝড় ভারি প্রায়শই ভারি বৃষ্টিপাত ঘটায়। জাপান এর অর্থনীতি Karan, Pradyumna Prasad; Gilbreath, Dick (২০০৫)। Japan in the 21st century। University Press of Kentucky। পৃষ্ঠা 18–21, 41। আইএসবিএন 0-8131-2342-9।  "Climate"। JNTO। ১৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ মার্চ ২, ২০১১।  "Gifu Prefecture sees highest temperature ever recorded in Japan – 40.9"। Japan News Review Society। আগস্ট ১৬, ২০০৭। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ১৬, ২০০৭।  "Essential Info: Climate"। JNTO। ১৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ১, ২০০৭।  টেমপ্লেট:জাপান
মালয় ইউনিয়ন

মালয় ইউনিয়ন ছিল মালয় রাজ্যসমূহ এবং পেনাং ও মালাক্কার প্রণালী বসতির সমন্বয়ে গঠিত একটি ইউনিয়ন। এটি ব্রিটিশ মালয়ের উত্তরসূরি এবং একটি একক সরকারের অধীনে মালয় উপদ্বীপকে একতাবদ্ধ করার জন্য গঠিত হয়। মালয়ীদের বিরোধিতার পর ১৯৪৮ সালে তা মালয় ফেডারেশন হিসেবে পুনর্গঠিত হয়। দ্বিতীয় বিশ্বযুদ্ধের পূর্বে ব্রিটিশ মালয় তিনটি গ্রুপ নিয়ে গঠিত ছিল। এগুলি হল ফেডারেটেড মালয় স্টেটসের প্রটেক্টরেট, নিরাপত্তাধীন পাঁচটি মালয়ী রাজ্য এবং প্রণালী বসতির উপনিবেশ। ১৯৪৬ সালের ১ এপ্রিল ফেডারেটেড মালয় স্টেটস, আনফেডারেটেড মালয় স্টেটস ও প্রণালী বসতি নিয়ে মালয় ইউনিয়ন আনুষ্ঠানিকভাবে স্থাপিত হয়। স্যার এডওয়ার্ড জেন্ট এর গভর্নর হন। ইউনিয়নের রাজধানী ছিল কুয়ালালামপুর। সিঙ্গাপুর পৃথক উপনিবেশ হিসেবে শাসিত হত। ১৯৪৫ সালের অক্টোবরে ব্রিটিশরা প্রথম ইউনিয়নের ধারণা প্রকাশ করে। স্যার হ্যারল্ড ম্যাকমাইকেলকে এই বিষয়ে মালয়ী শাসকদের সমমতি আদায়ের দায়িত্ব দেয়া হয়। তিনি এতে সফল হন। শাসকরা সম্মতি দিলেও এ নিয়ে তাদের অনিচ্ছা ছিল। ব্রিটিশ মালয় বা সিঙ্গাপুরে জন্মগ্রহণকারী এবং ১৯৪২ সালের ১৫ ফেব্রুয়ারির পূর্ব থেকে বসবাসকারী, ব্রিটিশ মালয় বা প্রণালী বসতির বাইরে জন্মগ্রহণকারী কিন্তু তাদের বাবা মালয় ইউনিয়নের নাগরিক ছিল এমন ব্যক্তি এবং ১৮ বছর হয়েছে ও ১৯৪২ সালের ১৫ ফেব্রুয়ারির পূর্বের ১৫ বছরের মধ্যে ১০ বছর ব্রিটিশ মালয় বা সিঙ্গাপুরে বসবাস করেছে এমন ব্যক্তিদেরকে নাগরিকত্ব দেয়ার বিধান করা হয়। এছাড়া আবেদনের মাধ্যমে নাগরিকত্বের ব্যবস্থাও রাখা হয়। তবে নাগরিকত্বের প্রস্তাব বাস্তবে প্রয়োগ হতে পারেনি। বিরোধিতার কারণে তা বাতিল হয়ে যায়। মালয় রাজ্যসমূহের সুলতানরা ধর্মীয় বিষয়াদি ছাড়া বাকি বিষয় ব্রিটিশদের কাছে হস্তান্তর করে। একজন ব্রিটিশ গভর্নরের অধীনে মালয় ইউনিয়নকে প্রদান করা হয়। এছাড়াও রাষ্ট্রীয় কাউন্সিল তাদের স্বায়ত্তশাসন হারায়। সুলতানদের স্থলে ব্রিটিশ রেসিডেন্টদেরকে রাষ্ট্রীয় কাউন্সিলের প্রধানের পদে বসানোর ফলে সুলতানদের রাজনৈতিক ক্ষমতা হ্রাস পায়। ১৯৪৬ সালে একটি সুপ্রিম কোর্ট স্থাপিত হয়। হ্যারল্ড কারওয়েন উইলান ছিলেন এর একমাত্র প্রধান বিচারপতি। মালয়ীরা এই ইউনিয়নের বিরোধিতা করেছিল। সুলতানদের রাজনৈতিক অধিকার চলে যাওয়ার কারণে মালয়ীরা মাথায় সাদা ব্যান্ড পড়ে শোক প্রকাশ করেছিল। ১৯৪৮ সালের ১ ফেব্রুয়ারি মালয় ইউনিয়ন বিলুপ্ত হয় এবং মালয় ফেডারেশন গঠিত হয়। মালয় ফেডারেশন মালয়েশিয়া CAB 66/50 'Policy in Regard to Malaya and Borneo' Carnell, Malayan Citizenship Legislation, International and Comparative Law Quarterly, 1952 "সংরক্ষণাগারভুক্ত অনুলিপি"। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৬।  Ming Ho, Tak। Generations: The Story of Batu Gajah। পৃষ্ঠা 165।  Zakaria Haji Ahmad. Government and Politics (1940–2006). p.p 30-21. আইএসবিএন ৯৮১-৩০১৮-৫৫-০. Marissa Champion. Odyssey: Perspectives on Southeast Asia – Malaysia and Singapore 1870–1971. আইএসবিএন ৯৯৭১-০-৭২১৩-০ Sejarah Malaysia [১] টেমপ্লেট:British Malaya টেমপ্লেট:British overseas territories
রাজা মানসিংহ

রাজা মানসিংহ (জন্ম: ২১শে ডিসেম্বর, ১৫৫০ - মৃত্যু: ৬ই জুলাই, ১৬১৪) ছিলেন রাজা ভগবান দাসের পালিত পুত্র। অম্বর এ জন্মগ্রহণকারী মীর্জা রাজা হিসেবে পরিচিত মানসিংকে সম্রাট আকবর ফরজন্দ (পুত্র) খেতাবে ভূষিত করেন। ভগবান দাস ভারতের পাঞ্জাবের সুবাহদার অভিষিক্ত হলে মহারাজ মানসিংহ সিন্ধু নদের তীরবর্তী জেলাগুলি শাসন করেন। প্রদেশের নিয়ম কানুন বজায় রাখার জন্য ১৫৮৫ সালে তাকে কাবুলে পাঠানো হয় এবং ১৫৮৮ সালে তিনি বিহারের সুবাহদার নিযুক্ত হন। সেইসময় পর্যন্ত কুনওয়ার হিসেবে পরিচিত মানসিংহকে ১৫৯০ সালে ‘রাজা’ খেতাব এবং পাঁচ হাজারি মনসব প্রদান করা হয়েছিল। তিনি ১৫৯৪ সালের ১৭ই মার্চ থেকে ১৬০৬ সাল পর্যন্ত বাংলার সুবাহদারের দায়িত্ব পালন করেন। ১৫৯৬ সালে বারো ভূঁইয়াদের অন্যতম ঈশা খাঁর সাথে মুঘল সেনাপতি রাজা মানসিংহের সংগ্রাম যুদ্ধ সংঘটিত হয়। এ যুদ্ধটি ব্রহ্মপুত্র ও শীতলক্ষ্যা নদীর সম্মিলনস্থলে বর্তমান ময়মনসিংহ জেলার গফরগাঁও উপজেলার সম্পূর্ণ দক্ষিণ প্রান্তের বাঁশিয়া গ্রামের মোঘল বাড়ী থেকে টাঙ্গাব গ্রামের সিমানা পর্যন্ত দীর্ঘ হয়। "মানসিংহ, রাজা"। বাংলাপিডিয়া।  30. Ra´jah Ma´n Singh, son of Bhagwán Dás - Biography ওয়েব্যাক মেশিনে আর্কাইভকৃত ৭ অক্টোবর ২০১৬ তারিখে Ain-i-Akbari, Vol. I. Raja Man Singh Biography India's who's who, www.mapsofindia.com. "ঈশা খাঁ – মানসিংহের যুদ্ধ"। kishorgonj.com। কিশোরগঞ্জ। মার্চ ৩, ২০১৫। এপ্রিল ১৪, ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।  "ঈসা খাঁ-মানসিংহের যুদ্ধ"। bdeasy.com। ২০ জানুয়ারি ২০২১ তারিখে মূল থেকে আর্কাইভ করা।  Akbarnama by Abul Fazal Part III chapter 31,32,34 Version of Mewar Genealogy of Kachwaha kings
বিলাত ফেরত (১৯২১-এর চলচ্চিত্র)

বিলাত ফেরত (England Returned) বা বিলেত ফেরত, ১৯২১ সালের ধীরেন্দ্রনাথ গঙ্গোপাধ্যায় প্রযোজিত ও নীতীশচন্দ্র লাহিড়ী পরিচালিত একটি প্রহসনমূলক বাংলা নির্বাক চলচ্চিত্র। অবিভক্ত বাংলা প্রদেশের বরিশালএর ডেপুটি কালেক্টর ধীরেন্দ্রনাথ গঙ্গোপাধ্যায় এই চলচ্চিত্রটিতে প্রযোজনা ও অভিনয় করেন।তার অভিনয় জীবনের সূচনাকালীন চলচ্চিত্রের মধ্যে এটি অন্যতম। তিনি এই সিনেমার সহযোগী পরিচালকও ছিলেন। এটিই প্রথম ভারতীয় চলচ্চিত্র যেখানে প্রগাঢ় চুম্বনের দৃশ্য ছিল। প্রথম নির্বাক লাভ-স্টোরি (কমেডিযুক্ত) হিসেবে এটি বিপুল জনপ্রিয়তা পায়। ছবিটি ভারতীয় চলচ্চিত্রে রোমান্টিক কাহিনীর যুগের সূত্রপাত ঘটিয়েছিল। ব্রিটিশ ও আমেরিকান চলচ্চিত্রের অনুপ্রেরণায় ভারতীয় চলচ্চিত্রকাররা এই সিনেমায় চুম্বনযুক্ত রিয়েলিস্টিক প্রেমের দৃশ্যের অবতারণা করেন। তবুও, ভারতীয় জনগণ ব্রিটিশ ও আমেরিকান চলচ্চিত্রে অভ্যস্ত হলেও ভারতীয় নায়িকার এইরকম অন্তরঙ্গ মুহূর্তে স্বাচ্ছন্দ্যবোধ করেননি। 'বিলাত ফেরত' মানে বিদেশ থেকে ফেরত' এবং সেযুগে বিদেশ বলতে ইংল্যান্ডকেই বোঝানো হত৷ ছবিটিতে প্রগতিশীল ভারতীয়দের পশ্চিমী শিক্ষা ও রীতিনীতি নিয়ে বিলেত থেকে ফেরা এবং রক্ষণশীল ভারতীয়দের এই পরিবর্তনের বিরোধিতা দর্শানো হয়েছে। ধীরেন্দ্রনাথ গঙ্গোপাধ্যায় মন্মথ পাল কুঞ্জলাল চক্রবর্তী সুশীলবালা নৃপেন বসু নীতীশ লাহিড়ী শিশুবালা K. Moti Gokulsing; Wimal Dissanayake (১৭ এপ্রিল ২০১৩)। Routledge Handbook of Indian Cinemas। Routledge। পৃষ্ঠা 50–। আইএসবিএন 978-1-136-77291-7। সংগ্রহের তারিখ ৮ সেপ্টেম্বর ২০১৫।  Ashish Rajadhyaksha; Paul Willemen (সেপ্টেম্বর ২০১৪)। Encyclopedia of Indian Cinema। Taylor & Francis। পৃষ্ঠা 1994–। আইএসবিএন 978-1-135-94325-7। সংগ্রহের তারিখ ৮ সেপ্টেম্বর ২০১৫।  Zakir Hossain Raju (১৭ ডিসেম্বর ২০১৪)। Bangladesh Cinema and National Identity: In Search of the Modern?। Routledge। পৃষ্ঠা 100–। আইএসবিএন 978-1-317-60181-4। সংগ্রহের তারিখ ৮ সেপ্টেম্বর ২০১৫।  ইন্টারনেট মুভি ডেটাবেজে বিলাত ফেরত (ইংরেজি)
উল্লাসা পারাভাইগাল

উল্লাসা পারাভাইগাল (তামিল: உல்லாசப்பறவைகள், অনুবাদ 'স্বাধীন দুরন্ত পাখি') ১৯৮০ সালে মুক্তি পাওয়া সি ভি রাজেন্দ্র পরিচালিত কমল হাসান এবং রতি অগ্নিহোত্রী অভিনীত একটি তামিল চলচ্চিত্র, এই চলচ্চিত্রে ইলাইয়ারাজার সুর করা গানগুলো ব্যাপক জনপ্রিয়তা পেয়েছিল যেমন 'জার্মানিইন সেনদেন মালারে' এবং 'আড়াগু আয়িরাম' আজো সমাদৃত। চলচ্চিত্রটি হিন্দি ভাষায় অনুবাদ করে 'দো দিল দিওয়ানে' এবং তেলুগু ভাষায় 'প্রেমা পিচি' নামে মুক্তি দেওয়া হয়েছিল। চলচ্চিত্রটি যুক্তরাষ্ট্র, তৎকালীন পশ্চিম জার্মানি, ফ্রান্স এবং ভারতে শুটিং হয়েছিল। চলচ্চিত্রটিতে কমল হাসান রবি চরিত্রে অভিনয় করেন, যার এক সময় গ্রাম এলাকায় একটি মেয়ের (উন্নী ম্যারী) এর সঙ্গে প্রেম হয়, কিন্তু মেয়েটি পরে আগুনে পুড়ে মারা যায়, রবি পরে বিদেশ যেয়ে নির্মলা (রতি অগ্নিহোত্রী) এর প্রেমে পড়ে। কমল হাসান - রবি (রবিন্দর) রতি অগ্নিহোত্রী - নির্মলা উন্নী ম্যারী (দীপা) - রবির সাবেক প্রেমিকা মেজর সুন্দররাজন - মদনগোপাল সুরুলী রজন - রাজু ভেনিরাডাই মূর্তি - চলচ্চিত্র পরিচালক কে নেতারাজ - রাজগোপাল সকল গানের গীতিকার পাঁচু অরুণাচলম; সকল গানের সুরকার ইলাইয়ারাজা। "সংরক্ষণাগারভুক্ত অনুলিপি"। ২৩ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।  "Ullasa Paravaigal Songs"। raaga। সংগ্রহের তারিখ ২০১৩-১০-০১।  ইন্টারনেট মুভি ডেটাবেজে উল্লাসা পারাভাইগাল (ইংরেজি)
এশিয়া-মহাদেশীয় সিংহ পুনঃপ্রবর্তন প্রকল্প

সিংহ সংরক্ষণ হল ক্রমান্বয়ে সিংহের সংখ্যা হ্রাস পাওয়ার কারণে যে ব্যবস্থার মাধ্যমে সিংহের বাসস্থানের নিরাপত্তা ও প্রজননের মাধ্যমে সিংহের সংখ্যা বৃদ্ধি করার প্রকল্প। সিংহ হল সৌন্দর্য ও বীরত্বের প্রতীক। প্রাচীনকালে সিংহ সংরক্ষণ এশিয়ার বিভিন্ন দেশ থেকে ভারত অবধি বিন্যস্ত থাকলেও বর্তমানে তা কেবল পশ্চিম গুজরাতের গির অরণ্যে সীমাবদ্ধ। ১৯০০ খ্রিষ্টাব্দ নাগাদ এশিয়ার সিংহের সংখ্যা কমে ৫০-এর কাছে নেমে আসে। 'Asiatic Lion Reintroduction Project'-এর মাধ্যমে এশিয়ার সিংহকে বাঁচানোর জন্য ভারত সরকার বিভিন্ন পরিকল্পনা গ্রহণ করেছে। প্রতিনিয়ত সিংহের সংখ্যা হ্রাসের কারণগুলি হল: বাসস্থানের বিনাশ: মানব জনসংখ্যার চাপে বনভূমি গড়ে তোলায় সিংহের স্বাভাবিক বাসস্থান নষ্ট হয়েছে। গির অরণ্যের মধ্যে দিয়ে প্রধান সড়ক ও রেল যোগাযোগ ব্যবস্থা রয়েছে। ফলে দুর্ঘটনায় বহু সিংহ মারা। চোরাশিকার: সিংহের হাড় ভেষজ ঔষধরূপে ব্যবহৃত হয় এবং নখ ও চামড়ার লোভে অসাধু ব্যবসায়ী, চোরাশিকারিরা সিংহ হত্যা করে অর্থ উপার্জন করে। জুনাগড়ের রাজা 1890 খ্রিষ্টাব্দে প্রথম সিংহ সংরক্ষণের প্রচেষ্টা করেন। তিনি সিংহ হত্যা নিষিদ্ধ করেন। এই নিষেধ ভারত স্বাধীনের পরেও বজায় থাকে। ১৯৬০ এবং ১৯৭০ খ্রিষ্টাব্দে গির অরণ্যকে যথাক্রমে অভয়ারণ্য ও জাতীয় উদ্যানরূপে ঘোষণা করা হয়। এখানে গুজরাত সরকারের তত্বাবধানে গির লায়ন প্রজেক্ট চালু হয়। ১৯৭৪ খ্রিষ্টাব্দ থেকে সিংহের পপুলেশন বাড়তে থাকে। বর্তমানে গির অরণ্যে এশিয়ান সিংহের সংখ্যা ৫২৩ (২০১৫, সিংহ গণনা অনুযায়ী)। বর্তমানে ভারত সরকারের পরিবেশমন্ত্রক প্রজেক্ট টাইগার-এর মতো প্রজেক্ট লায়ন নামক প্রকল্প তৈরি করেছে। সিংহ সংরক্ষণের প্রধান উদ্দেশ্যগুলি হল: নতুন আইন প্রণয়নের ও প্রয়োগের দ্বারা সিংহ হত্যা নিষিদ্ধ করা। কোনো সংরক্ষিত অরণ্যে সীমিত সীমানার মধ্যে রেখে খাদ্য, পানীয় ও প্রজননের উপযুক্ত ব্যবস্থার দ্বারা সিংহের সংখ্যা বৃদ্ধি করা। প্রাকৃতিক দুর্যোগ জনিত কারণে ও কোনো এপিডেমিক রোগের কারণে সিংহের সংখ্যা হ্রাস পেলে পুনরায় সেই সংখ্যা ফিরিয়ে আনার ব্যবস্থা করা। জীবনবিজ্ঞান ও পরিবেশ। ছায়া প্রকাশনী, ১ বিধান সরণি, কলকাতা- ৭০০০৭৩। জানুয়ারি, ২০১৬। পৃষ্ঠা ১৩৬।  এখানে তারিখের মান পরীক্ষা করুন: |তারিখ= (সাহায্য)
কোনি

কোনি (ইংরেজি: Koni) ১৯৮৬ সালে সরোজ দে পরিচালিত এবং সৌমিত্র চট্টোপাধ্যায় ও শ্রীপর্ণা বন্দ্যোপাধ্যায় অভিনীত একটি জাতীয় পুরস্কার (ভারত) প্রাপ্ত বাংলা চলচ্চিত্র। চলচ্চিত্রটি মতি নন্দীর একই নামের বাংলা উপন্যাস অবলম্বনে নির্মিত। ছবিটি কলকাতার বস্তি এলাকায় থাকা 'কোনি' নামের একটি মেয়েকে কেন্দ্র করে, যে তার প্রশিক্ষকের সহায়তায় দারিদ্র্য ও কঠোর পরিস্থিতি থেকে বিজয়ী হয়। চলচ্চিত্রের কেন্দ্রীয় চরিত্র শ্রীপর্ণা বন্দ্যোপাধ্যায় ১৯৭০এর দশকের একজন পেশাদার সাঁতারু ছিলেন এবং অভিনয় চলাকালীন তিনি যাদবপুর বিশ্ববিদ্যয়য়ের ছাত্রী ছিলেন। ২০১২ সালের এক সাক্ষাৎকারে, অভিনেতা সৌমিত্র চট্টোপাধ্যায় 'কোনি' চলচ্চিত্রটিকে তার কর্মজীবনের অন্যতম শ্রেষ্ঠ চলচ্চিত্র হিসাবে অভিহিত করেন। এমনকি তিনি তার বার্ধক্যজনিত অবসাদ কাটিয়ে উঠতে অনেক প্রতিকূল অবস্থায় এই সিনেমার "ফাইট-কোনি-ফাইট" কথাটি উচ্চারণ করেন। কথাটি সেই সময় মধ্যবিত্ত বাঙালি সমাজে বিশেষ জনপ্রিয় হয়েছিল। "কোনি" একজন প্রশিক্ষক ও তার প্রশিক্ষার্থী কোনির একটি প্রেরণাদায়ক কাহিনী যারা সমস্ত প্রতিকূলতা অতিক্রম করে তাদের লক্ষ্যে পৌঁছায়। ক্ষিদদা (সৌমিত্র চট্টোপাধ্যায়) একজন সাঁতারের প্রশিক্ষক যিনি সুবিধাবঞ্চিত বাচ্চাদের সাঁতার শেখান। তিনি কলকাতার একটি বস্তি এলাকা থেকে কোনি'কে নিয়ে এসে তাকে 'ন্যাশনাল সুইমিং চ্যাম্পিয়নশিপে' যোগ দিতে 'বেঙ্গল সুইমিং টিম' এ ভর্তি করান এবং তাকে পারদর্শী করে তোলেন। তবুও, ক্রীড়ায় রাজনীতি, দারিদ্র্য ও সামাজিক কলঙ্ক তাদের পথের কাঁটা হয়ে কাঁদে। ৩২তম জাতীয় চলচ্চিত্র পুরস্কার প্রতিযোগিতায় এই চলচ্চিত্রটি 'সার্বিক মনোরঞ্জনের নিরিখে জনপ্রিয় শ্রেষ্ঠ চলচ্চিত্রের জাতীয় পুরস্কার' বিভাগে বিজয়ী হয়েছিল। শ্রীপর্ণা বন্দ্যোপাধ্যায় - কোনি সৌমিত্র চট্টোপাধ্যায় - ক্ষিতীশ সিংহ (ক্ষিদদা) স্নিগ্ধা বন্দ্যোপাধ্যায় স্বরূপ দত্ত বিমল দেব সুব্রত সেনশর্মা সিদ্ধার্থ বসু দীপঙ্কর বন্দ্যোপাধ্যায় ভোলা বসু অশোক মিত্র অরিজিৎ গুহ পরিচালনা ও চিত্রনাট্য: সরোজ দে কাহিনী: মতি নন্দী সঙ্গীত পরিচালক: চিন্ময় চট্টোপাধ্যায় সম্পাদনা: রমেশ যোশী আর্ট ডিরেক্টর: সুভাষ সিংহরায় সাজসজ্জা: বশির আহমেদ সিনেম্যাটোগ্রাফার: কমল নায়েক "Koni Release"। ৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।  Nandi, Moti (১২ মার্চ ২০১২)। BOOKMINE: Koni। Hachette India। পৃষ্ঠা 6–। আইএসবিএন 978-93-5009-383-2।  "Soumitra Chatterjee: I don't have much faith in awards"। Rediff.com Movies। ১৬ মে ২০১২। পৃষ্ঠা 1–7। সংগ্রহের তারিখ ২০১৪-০৫-২২।  "Lessons for the Indian Left from Kony"। http://www.pragoti.in/। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১২।  |প্রকাশক= এ বহিঃসংযোগ দেয়া (সাহায্য) "32nd National Film Awards"। International Film Festival of India। ২৬ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ মে ২০১৪।  ইন্টারনেট মুভি ডেটাবেজে কোনি (ইংরেজি) টেমপ্লেট:National Film Award Wholesome Entertainment
তানভীর আহমেদ

তানভীর আহমেদ (বেলুচি: تنويراحمد; জন্ম: ২০ ডিসেম্বর, ১৯৭৮) কুয়েত সিটিতে জন্মগ্রহণকারী ও কুয়েত বংশোদ্ভূত পাকিস্তানি টেস্ট ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলত ডানহাতি ফাস্ট-মিডিয়াম বোলার হিসেবে খেলছেন। এছাড়াও ডানহাতে নিচের সারিতে ব্যাটিং করে থাকেন। ২০১০ সালে ইংল্যান্ড সফরে ওরচেস্টারশায়ারের বিপক্ষে প্রথম-শ্রেণীর ক্রিকেটে অংশ নেন। পরবর্তীতে একই সালে সংযুক্ত আরব আমিরাতে পাকিস্তানের সদস্যরূপে দক্ষিণ আফ্রিকার বিপক্ষে অনুষ্ঠিত দ্বিতীয় টেস্টে তার অভিষেক ঘটে। আবুধাবিতে অনুষ্ঠিত ঐ টেস্টের প্রথম ইনিংসে ৬/১২০ লাভ করেন। ২ মে, ২০১১ তারিখে উসমান সালাহউদ্দিনের সাথে তারও একদিনের আন্তর্জাতিকে অভিষেক ঘটে। ওয়েস্ট ইন্ডিজের বিপক্ষে সিরিজের ৪র্থ ওডিআইয়ে তিনি ৬ ওভারে ৪৫ রান দিয়ে একটিমাত্র উইকেট সংগ্রহ করেন। "Tanvir Ahmed has a chance to make his mark"। ১৩ আগস্ট ২০১০। সংগ্রহের তারিখ ১৩ আগস্ট ২০১০।  "2nd Test: Pakistan v South Africa at Abu Dhabi, Nov 20–24, 2010"। espncricinfo। সংগ্রহের তারিখ ১৩ ডিসেম্বর ২০১১।  [১] আরিফ বাট ২০১৪ আইসিসি মহিলা বিশ্ব টুয়েন্টি২০ টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা ক্রিকেটআর্কাইভে তানভীর আহমেদ (সদস্যতা প্রয়োজনীয়) (ইংরেজি)
গুরু বিপিন সিংহ

গুরু বিপিন সিং (২৩ আগস্ট ১৯১৮ - ৯ জানুয়ারী ২০০০) ছিলেন মণিপুরী নৃত্যের পরিচালক, কোরিওগ্রাফার এবং শিক্ষক। তিনি মণিপুরী গীত-নৃত্যের বিভিন্ন বিষয় নিয়ে গবেষণা করে গেছেন। পাশাপাশি তিনি বৈষ্ণব পদাবলীরো চর্চা করে গেছেন। তিনি বহু প্রচলিত এবং বিখ্যাত গীত-নৃত্যের সংগ্রহ করে এগুলোকে বিশুদ্ধ করে ব্যবহার করেছিলেন। গুরু বিপিন সিংহ ধ্রুপদী ভারতীয় গীত-নৃত্যের সাথে জড়িত বিভিন্ন লিরিক তার কলকাতা এবং মণিপুরের ঘরে ব্যক্তিগত ভাবে সংগ্রহ করে রেখেছেন। গত শতাব্দীর দ্বিতীয় দশকে অর্থাৎ ১৯১৮ সালের ২৩ শে আগস্ট, বিশ্বকবি রবীন্দ্রনাথ ঠাকুর যখন সিলেটে এসে প্রথমবারের মতো মণিপুরী নৃত্য দেখে যান তার ঠিক পনেরো মাস পর গুরু বিপিন সিংহ জন্মগ্রহণ করেন, পুণ্য মাতৃভূমি সিঙ্গারী গ্রামে,পুণ্য লেইখমসেনা সিংহ ও পুণ্যবতী গর্ভধারিনী মাতা ইন্দুবালা দেবীর কোলে। ঐতিহ্যবাহী ডাক্তার এবং একজন গায়কের পুত্র, সিং শৈশবকাল থেকেই প্রশিক্ষণ লাভ করা শুরু করেন, মণিপুরী নৃত্যের দিকে মনোনিবেশ করার আগে, তিনি বিশেষত গুরু আমুদন শর্মার অধীনে মণিপুরের রাজার সহায়তায় প্রশিক্ষণ গ্রহণ করেন। যদিও তিনি চলচ্চিত্রের কোরিওগ্রাফার হিসাবে উপার্জন করতেন, তা সত্ত্বেও তিনি ঐতিহ্যবাহী নৃত্যের ধরন সম্পর্কে জ্ঞান বাড়াতে মনোনিবেশ করেন। সেই প্রচেষ্টার অংশ হিসাবে, তিনি ইম্ফলে মহিলাদের জন্য গোবিন্দজী নরতনালয় নৃত্য বিদ্যালয় এবং ১৯৭২ সালে কলকাতার মণিপুরী নরতনালয় নৃত্য বিদ্যালয় প্রতিষ্ঠা করেছিলেন। তিনি বহু নৃত্য-নাটক এবং একক নৃত্যের কোরিওগ্রাফ করেছিলেন এবং ঝাভারি বোনদ্ব্য (দর্শনা ঝভেরি), কালাবতী দেবী, বিনোদিনী দেবী, গুণেশ্বরী দেবী, প্রীতি প্যাটেল, শ্রুতি বন্দ্যোপাধ্যায়, লতাসানা দেবী, লাইলি বসু, ইন্দ্রানী দেবী, মনোরমা দেবী, পৌষালি চ্যাটার্জী, সোহিনী রায়, বিম্বাবতী দেবী, রঞ্জিনী বসুর মত অনেক বিখ্যাত ব্যক্তি তার কাছ থেকে শিক্ষা লাভ করেন। তিনি জীবনে বহু সম্মান এবং পুরস্কার অর্জন করেছেন। এর ভিতরে উল্লেখযোগ্য কিছু– নর্তনাচার্জ (১৯৫৯) হাঞ্জাবা (১৯৬১) জাতীয় সঙ্গীত নাটক একাডেমি (১৯৬৫ ইং), শ্রীহট্ট সম্মেলন পুরস্কার (১৯৮১) বিশ্ব উন্নয়ন সংসদ পুরস্কার (১৯৮২) কলাভারতী (১৯৮৩) প্রতিশ্রুতি পরিষদ পুরস্কার (১৯৮৪) সারংগদেব ফেলোশিপ (১৯৮৪) উদয় শংকর পুরস্কার (১৯৮৬) ওজা রত্ন (১৯৮৮) সংগীত শ্যামলা পুরস্কার (১৯৮৮) এমিরাটস ফেলোশিপ (১৯৮৯) কালিদাস সম্মান (১৯৯০) বহুলকা পুরঙ্কার (১৯৯১) অনামিকা কলা সঙ্গম -পুরস্কার (১৯৯২) পশ্চিমবঙ্গ রাজ্য একাডেমি পুরস্কার (১৯৯২) সম্মান জানানো সংস্হা এবং সাল যথাক্রমে - রূপকার ডান্স একাডেমি (১৯৯৪) নূপূর ডান্স একাডেমি (১৯৯৫) সুরনন্দন ভারতী (১৯৯৫) শিরোমণি পুরস্কার (১৯৯৬) নিখিল বিষ্ণুপ্রিয়া মণিপুরী পুরস্কার (১৯৯৭) অঙ্গাহার ডান্স একাডেমী (১৯৯৮) ইত্যাদি। "SNA: Awardeeslist::"। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।
দ্বিমেরু উপপাদ্য

দ্বিমেরু উপপাদ্য (ইংরেজি: Bipolar theorem) গণিতশাস্ত্রের উত্তল বিশ্লেষণ উপক্ষেত্রে ব্যবহৃত একটি উপপাদ্য যেটি একটি শঙ্কু তার দ্বিমেরুর সমান হবার জন্য আবশ্যক ও যথেষ্ট শর্তসমূহ প্রদান করে। এটিকে ফেনশেল-মোরো উপপাদ্যের একটি বিশেষ রূপ বলা যেতে পারে। যদি C কোন অশূন্য সেট   C ⊂ X {\displaystyle C\subset X}  ,যেখানে  X {\displaystyle X} লিনিয়ার স্পেস, তবে দ্বিমেরু শঙ্কু   C o o = ( C o ) o {\displaystyle C^{oo}=(C^{o})^{o}}  হবে C o o = cl ⁡ ( co ⁡ { λ c : λ ≥ 0 , c ∈ C } ) {\displaystyle C^{oo}=\operatorname {cl} (\operatorname {co} \{\lambda c:\lambda \geq 0,c\in C\})} যেখানে  co {\displaystyle \operatorname {co} }  হলো উত্তল বহিরাবরণ ।  C ⊂ X {\displaystyle C\subset X}  সেটটি অশূন্য বদ্ধ উত্তল শঙ্কু হবে যদি ও কেবল যদি  C + + = C o o = C {\displaystyle C^{++}=C^{oo}=C}    C + + = ( C + ) + {\displaystyle C^{++}=(C^{+})^{+}} , যেখানে  ( ⋅ ) + {\displaystyle (\cdot )^{+}}  দ্বারা ধনাত্বক দ্বি-শঙ্কু বোঝায় ।  অথবা C যদি অশূন্য উত্তল শঙ্কু হয়, তবে দ্বিমেরু শঙ্কু হবে C o o = cl ⁡ C . {\displaystyle C^{oo}=\operatorname {cl} C.} যদি  f ( x ) = δ ( x | C ) = { 0 if  x ∈ C + ∞ else {\displaystyle f(x)=\delta (x|C)={\begin{cases}0&{\text{if }}x\in C\\+\infty &{\text{else}}\end{cases}}}    C {\displaystyle C} f ∗ ( x ∗ ) = δ ( x ∗ | C o ) = δ ∗ ( x ∗ | C ) = sup x ∈ C ⟨ x ∗ , x ⟩ {\displaystyle f^{*}(x^{*})=\delta (x^{*}|C^{o})=\delta ^{*}(x^{*}|C)=\sup _{x\in C}\langle x^{*},x\rangle }  support function  এবং   f ∗ ∗ ( x ) = δ ( x | C o o ) {\displaystyle f^{**}(x)=\delta (x|C^{oo})}   C = C o o {\displaystyle C=C^{oo}}  হবে যদি ও কেবল যদি  f = f ∗ ∗ {\displaystyle f=f^{**}}   Borwein, Jonathan; Lewis, Adrian (২০০৬)। Convex Analysis and Nonlinear Optimization: Theory and Examples (2 সংস্করণ)। Springer। আইএসবিএন 9780387295701।  Boyd, Stephen P.; Vandenberghe, Lieven (২০০৪)। Convex Optimization (pdf)। Cambridge University Press। পৃষ্ঠা 51–53। আইএসবিএন 9780521833783। সংগ্রহের তারিখ অক্টোবর ১৫, ২০১১।  Rockafellar, R. Tyrrell (১৯৯৭) [1970]। Convex Analysis। Princeton, NJ: Princeton University Press। পৃষ্ঠা 121–125। আইএসবিএন 9780691015866।
বেইজিং শহরের পরিবহন ব্যবস্থা

বেজিং হল চিন এর রাজধানী ও রাজনৈতিক শহর।এই শহরটি সড়ক পথ রেলপথ এর দ্বারা দেশের বিভিন্ন অংশের সঙ্গে যুক্ত রয়েছে।বেইজিং মেট্রো রেল বেজিং শহরের গনপরিবহন এর পরিসেবা দেয়।এছাড়া রয়েছে বাস এর দ্রুত পরিবহন ব্যবস্থ।বেজিং এ রয়েছে লাইট রেল বা ট্রাম এর ব্যবস্থা। বেজিং শহর লহর চিন এর উত্তর অংশের পরিবহন বা যোগাযোগ ব্যবস্থার কেন্দ্র বা নোড।শহরটিতে প্রসস্ত দ্বি- মুখী মহাসড় এর দ্বারা ঘিরে ফেলা হয়েছে।এছাড়া শহরের কেন্দ্র থেকে উপকন্ঠ বা পার্শ বর্তী এলাকা যুক্ত রয়েছে এক্সপ্রেসওয়ের দ্বারা।সড়ক পথে যাত্রী পরিবহনের জন্য রয়েছে দ্রুত গতির বাস পরিবহন বা বাস র্যাপিড সিস্টেম।শহরটির সঙ্গে পার্শবর্তী শহরের মধ্যে বাস পরিসেবা রয়েছে। বেইজিং-থিয়েনচিন আন্তঃনগরী রেলপথ বা বেইজিং-থিয়েনচিন উচ্চগতির রেলপথ হল চীন এর উচ্চগতির রেলপথগুলির একটি। এই রেলপথটি চীনের রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন শহরের মাঝে তিনটি স্টেশন রয়েছে। রেলপথটি শুরু হয়েছে বেইজিঙের দক্ষিণ বেইজিং রেলস্টেশনে এবং শেষ হয়েছে থিয়েনচিন শহরের থিয়েনচিন রেলস্টেশনে। এই পথের মোট দৈর্ঘ্য ১১৬ কিলোমিটার।এই ১১৬ কিলোমিটার রেলপথ অতিক্রম করতে সময় লাগে ৩০০ মিনিট এর মত।এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে।তবে এই রেলপথে ট্রেন এর গড়গতি হল ৩৩০ কিলোমিটার প্রতি ঘণ্টা।এই রেলপথটি নির্মাণ করা হয়েছে উড়াল পথে। বেইজিং-সাংহাই উচ্চগতির রেল চীন এর দুই বৃহৎ অর্থনৈতিক অঞ্চলকে যুক্ত করেছে। এই রেলপথের উত্তরে রয়েছে চীন এর রাজধানী বেইজিং ও বোহাই অর্থনৈতিক রিম এবং দক্ষিণে রয়েছে দেশের বাণিজ্যিক রাজধানী সাংহাই। এই রেলপথের মোট দৈর্ঘ্য ১৩১৯ কিলোমিটার। চীনারা দেশের রেল ব্যবস্থার আমুল পরিবর্তন ও রেলপথ তথা দেশের দ্রুতগতির অর্থনীতির সঙ্গে তালমেলাতে দেশে উচ্চগতির রেলপথের স্থাপনের কথা ভাবে। এইভাবে ১৮ এপ্রিল ২০০৮ সালে চীন এর প্রথম উচ্চগতির রেলপথ বেইজিং-সাংহাই উচ্চগতির রেল এর নির্মাণ শুরু হয় এবং ১৫ নভেম্বর ২০১০ সালে রেলপথের নির্মাণ শেষ হয় ও পরীক্ষামূলক যাত্রা শুরু করে চীনের প্রথম উচ্চগতির রেল । ৩০ জুন ২০১১ সালে চীনে প্রথম যাত্রী বাহী উচ্চগতির রেল চালু হয়। বেইজিং-সাংহাই উচ্চগতির রেলপথের মোট দৈর্ঘ্য ১৩১৯ কিলোমিটার । এই পথের সর্বচ্চ ৩৮০ কিলোমিটার /ঘণ্টা বেগে রেল চলতে সক্ষম। বেইজিং থেকে সাংহাই যেতে সময় লাগে ৩ ঘণ্টা ৫৮ মিটনিট। যার গড়গতি প্রায় ৩২৯ কিমি। এই উচ্চগতির রেলপথে মোট ২৪ টি রেল স্টেশন রয়েছে। "Beijing-Shanghai high speed train make debut"। সংগ্রহের তারিখ ৩০-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]